ઇન્ટરનેશનલ ડેસ્કઃ વૈશ્વિક વેપાર નિયમો સહિત અનેક મુદ્દે અમેરિકા અલગ પડ્યા બાદ શુક્રવારે પ્રેસિડન્ટ ડોનાલ્ડ ટ્રમ્પે સમય પહેલાં જ G7 સમિટ છોડી દીધી હતી. ઉલ્લેખનીય છે કે, શુક્રવારે G7 સમિટનું આયોજન કેનેડાના ક્યૂબેક શહેરમાં થયું હતું. આ વર્ષે જી7 સમિટના પ્રેસિડન્ટ કેનેડાના વડાપ્રધાન જસ્ટીન ટ્રુડો છે. બે દિવસ માટે આયોજિત આ સમિટ હેઠળ વેપાર નિયમો, પર્યાવરણ, ઇરાન અને રશિયાના જી7માં પુનઃપ્રવેશ જેવા મુદ્દાઓના શરૂઆતના દોરમાં જ અમેરિકા અને અન્ય દેશોની વચ્ચે ગંભીર મતભેદો ઉભા થઇ ગયા હતા.